Pontevedros provincija
Pontevedros provincija (isp. Provincia de Pontevedra) – viena iš Ispanijos provincijų, esanti pietvakarinėje Galisijos autonominio regiono dalyje. Sudaryta iš 62-jų savivaldybių. Ribojasi su La Korunjos, Lugo ir Orensės provincijomis. Pietuose turi pasienio ruožą su Portugalija. Vakaruose provincijos krantus skalauja Atlanto vandenynas. 2013 m. duomenimis, provincijoje gyveno 955 050 gyventojų. 11,5 % iš jų gyveno provincijos sostinėje – Pontevedroje.